מאורת הדרקון (סדרת משחקים)

מאורת הדרקון (באנגלית: Dragon's Lair) הוא סדרת משחקי וידאו שנוצרו על ידי ריק דייר (אנ'). המשחק הראשון בסדרה פותח במקור כמכונת ארקייד על ידי חברת Cinematronics ויצא במקור לאולמות הארקייד במהלך 1983. המשחק היה מבוסס על טכנולוגיית לייזר דיסק, והכיל גרפיקה יוצאת דופן בהשוואה למשחקי וידאו אחרים שיצאו לשווקים באותה התקופה. לאורך השנים פותחו גרסאות שונות של המשחק למספר פלטפורמות אחרות, אף על פי כן, מכיוון שבאותה התקופה שום טכנולוגיה שהייתה זמינה לשימוש ביתי לא יכלה להכיל תוכן באיכות של סרטי לייזרדיסק, יצאו בפועל גרסאות עם תוכן באיכות נמוכה בהרבה לפלטפורמות האחרות. משחק ההמשך "Dragon's Lair II: Time Warp" פותח עוד במהלך 1984 אך יצא לאולמות הארקייד רק ב-1991. בעוד שהגרפיקה של משחק ההמשך זכתה לשבחים, האינטראקטיביות שלו הייתה מיושנת בהשוואה לדור החדש של משחקי הארקייד ובשל כך הוא לא הצליח להפוך לפופולרי כמו המשחק המקורי בזיכיון. שני המשחקים המרכזיים בזיכיון נחשבים למשחקים קלאסיים אשר זוכים לעיתים רבות לגרסאות מחודשות בדורות החדשים של קונסולות המשחקים. בעקבות ההצלחה של המשחקים נוצרה גם סדרת אנימציה של "מאורת הדרקון" ששודרה במקור ברשת ABC בשנת 1984 וכמו כן הופקה גם סדרת קומיקס של "מאורת הדרקון" שפורסמה במקור בשנת 2003. בשנת 1989 רנדי לינדן יצר גרסת המשחק מתאימה למחשבי Amiga. Dragon's Lair(אנ') - (1983;‏ ארקייד, 3DO, Jaguar, CD-i, DOS, Windows, Macintosh, Nintendo DS, Nintendo DSi, PlayStation 3, PSP, SEGA CD, Xbox 360, Android, iOS) Dragon's Lair II: Escape from Singe's Castle‏(אנ') (1987;‏ Amiga, Atari ST, Commodore 64, DOS, ZX Spectrum) Dragon's Lair II: TimeWarp‏(אנ') (1990;‏ Amiga, Atari ST, Macintosh, DOS, Windows) Dragon's Lair III: The Curse of Mordread‏(אנ') (1992;‏ Amiga, Atari ST, DOS) Dragon's Lair 3D: Return to the Lair‏(אנ') (2002;‏ PlayStation 2, GameCube, Windows, Xbox) במשחקים השחקן מסוגלים לשלוט על ארבעה לחצנים - למעלה, למטה, שמאלה, ימינה ולחצן ההתקפה. במהלך המשחק השחקן צריך להגיב להנחיות שמופיעות על המסך אשר בתגובה מציגים את סצנת האנימציה הבאה במשחק או את סצנת האנימציה שמוצגת כאשר השחקן נהרג והמשחק נגמר. כאשר משחקים בכל אחד מהמשחקים בזיכיון מבלי למות המשחק אמור להימשך בסביבות 12 דקות בלבד. בסך הכל כל המשחקים בזיכיון מכילים בסביבות 22 דקות של תוכן, אשר הם 50,000 פריימים של אנימציה שהופקה מבעוד מועד, כולל מספר סצנות בהם הגיבור נהרג, ומספר סצנת המוצגות בתרחיש בו המשחק מסתיים מבעוד מועד. דירק הנועז - הגיבור הראשי בסדרת המשחקים. דירק הוא אביר, אשר לובש שריון וחמוש בחרב, והוא האדם היחיד שמסוגל להציל את הנסיכה דפני מהדרקון האימתני סינג. במשחקים דירק צריך להתמודד עם אתגרים מסוכנים רבים. בשני המשחקים הראשונים מדובב את הדמות דן מולינה. הנסיכה דפני - הדרקון סינג נוהג לחטוף את הנסיכה דפני ודירק הנועז נאלץ תמיד להציל את הנסיכה. סינג הדרקון - אנטגוניסט הראשי בסדרת המשחקים שחוטף את הנסיכה דפני. בעקבות ההצלחה של המשחק הראשון בזיכיון נוצרה בהמשך סדרת טלוויזיה מצוירת המבוססת על עלילת המשחק שכללה 13 פרקים בני חצי שעה. הסדרה שודרה במקור ברשת ABC מ-8 בספטמבר 1984 עד 27 באפריל 1985. בשנת 2003 חברת CrossGen הפיקה ופרסמה סדרת קומיקס המבוססת על המשחק אשר שילבה גם אלמנטים מהעיבוד הטלוויזיוני של המשחק. מדיה וקבצים בנושא מאורת הדרקון בוויקישיתוף טל פרוסט.., ביקורטרו: Dragon's Lair, באתר ynet, 1 בינואר 2012 "Review: 'Dragon's Lair' returns on Blu-ray Disc". CNN.com. 18 במאי 2007. נבדק ב-15 במרץ 2016. {{cite web}}: (עזרה) "Enter The Dragon's Lair" (PDF). Games Magazine. בפברואר 2008. נבדק ב-29 באוקטובר 2018. {{cite news}}: (עזרה) "Conversion Capers" (PDF). Retro Gamer. במאי 2007. נבדק ב-20 באוקטובר 2018. {{cite news}}: (עזרה) Service, Marc Saltzman Gannett News. "CNN.com - New 'Dragon's Lair' disappoints - Feb 13, 2003". edition.cnn.com. נבדק ב-29 באוקטובר 2018. {{cite web}}: (עזרה) Harris, Craig (27 באוקטובר 2010). "Dragon's Lair Trilogy Review". IGN (באנגלית אמריקאית). נבדק ב-29 באוקטובר 2018. {{cite web}}: (עזרה) [1] "Dragon's Lair". Animator's Newsletter (8): 39. Spring 1984. נבדק ב-2 במאי 2022. {{cite journal}}: (עזרה)